proxectonos/corpus_dominio_legal_administrativo_tmp huggingface dataset:
16/08/2022 | Administración LocalMunicipal
Brión
Aprobación de prezo público.

A Xunta de Goberno Local, en sesión ordinaria celebrada o 09.08.2022, a teor do establecido na Ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou o seguinte prezo público, que se concreta na seguinte tarifa: 1º) Prezo público pola asistencia á actividade: Viaxe para maiores á Costa de Andalucía 2022: -. Prezo público por persoa en habitación dobre: 624,00 €. -. Prezo público por persoa en habitación individual: 814,00 €. O que se fai público para xeral coñecemento mediante anuncio no Boletín Oficial da Provincia. Brión, 9 de agosto de 2022 O alcalde Pablo Lago Sanmartín
16/08/2022 | Administración LocalMunicipal
Santa Comba
Nomeamento asesores especialistas para proceso selectivo

A alcaldesa, a proposta do tribunal cualificador do proceso selectivo para cubrir unha praza de funcionario de policía local deste Concello, (OPE 2018), (expediente núm.: 2022/E001/000008), acordou nomear e designar como asesores especialistas, e para as probas que se indican, ás persoas: Santa Comba, 10 de agosto de 2022 A alcaldesa María Josefa Pose Rodríguez
16/08/2022 | Administración LocalMunicipal
Melide
Delegación para celebracion de matrimonio civil

Por resolución ditada co número 442/2022 e data 09-08-2022 o Sr. Alcalde acordou a seguinte delegación para celebración de matrimonio civil: “ RESOLUCIÓN ASUNTO: DELEGACIÓN NA CONCELLEIRA CARMEN MARÍA LIÑEIRA SÁNCHEZ DA CELEBRACION DE MATRIMONIO CIVIL PARA O DÍA 13 DE AGOSTO DE 2022 ANTECEDENTES: De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local, Art.61.3 da Lei 5/97 de Administración Local de Galicia, Art.43.3 e 44 do RD.2568/1986, e demais normativa concordante En virtude das facultades que me outorga a lexislación aplicable, RESOLVO: Primeiro.- Delegar na concelleira desta Corporación dona Barbara Mary Mayssae Hadar Whittle o exercicio da competencia para a celebración do matrimonio civil o vindeiro sábado 13 de agosto de 2022 ás 14:30 horas entre don ALEJANDRO FEDERICO LOPEZ BRAVO GROUZ e dona JOSEFINA ALTAGRACIA YURENA PINO SUQUET HERBST Segundo.- Notificar a presente Resolución á concelleira a prol do cal se efectúa a presente delegación e publicar a mesma no Boletín Oficial da Provincia. Ordeno e asino en Melide, martes 9 de agosto de 2022. Asdo: O alcalde / José Manuel Pérez Penas. Do que o secretario accidental da fe. Asdo: O secretario accidental / Jesús Manuel Cea Vázquez.” Melide, mércores 10 de agosto de 2022. Asdo: O alcalde / José Manuel Pérez Penas
16/08/2022 | Administración LocalMunicipal
Melide
Ampliación horario peche establecementos hostalería San Roque 2022

O Alcalde o día 10/08/2022, ditou a seguinte Resolución con número 446/2022: “RESOLUCIÓN ASUNTO: AMPLIACIÓN HORARIO PECHE ESTABLECEMENTOS HOSTALERÍA SAN ROQUE 2022 EXPEDIENTE: 2022/G003/000495 ANTECEDENTES: Logo de ver o disposto no artigo 8 da Orde de 23/10/2020 pola que se determina o horario de apertura e peche dos establecementos abertos ao público e de inicio e finalización dos espectáculos públicos e actividades recreativas ( DOG nº 219 de 30.10.2020), segundo o cal corresponderá aos concellos segundo o disposto no artigo 5 f) da Lei 10/2017, de 27 de decembro, a ampliación ou redución dos horarios xerais. Logo de ver o disposto no artigo 9 da citada Orde segundo a cal: “Artigo 9. Ampliacións de horarios 1. Ao amparo do disposto no artigo 5. f) da Lei 10/2017, do 27 de decembro, os concellos poderán ampliar para todo o seu termo municipal ou para zonas concretas do mesmo os horarios xerais de peche dos establecementos abertos ao público así como de finalización dos espectáculos públicos e das actividades recreativas, durante a celebración das festas e verbenas populares, do Entroido, da Semana Santa e do Nadal, facendo compatible, en todo caso, o seu desenvolvemento coa aplicación das normas vixentes en materia de contaminación acústica.2. Os concellos, mediante acordo do órgano competente, establecerán o número máximo de días naturais ao ano en que poderán ampliar os horarios de peche dos establecementos abertos ao público, dos espectáculos públicos e das actividades recreativas.3. A efectos desta orde, entenderase por Entroido o período comprendido entre o Xoves de Entroido e o Mércores de Cinza, ambos os incluídos, por Semana Santa o período comprendido entre o Domingo de Ramos e o Domingo de Resurrección, ambos os incluídos, e polo Nadal o período comprendido entre o 22 de decembro e o 6 de xaneiro, ambos os incluídos.4. En todos os supostos anteriores, as ampliacións de horario non poderán superar, en ningún caso, en 2 horas os horarios xerais de peche dos establecementos abertos ao público, dos espectáculos públicos e das actividades recreativas.5. Os concellos tamén poderán ampliar o horario xeral de determinados espectáculos públicos musicais de características específicas ou excepcionais ata un máximo de 2 horas.” En virtude das facultades que me outorga a lexislación aplicable, RESOLVO: Primeiro: Autorizar a ampliación de horario aos establecementos hostaleiros para a celebración da festa de San Roque, ata un máximo de 2 horas, dende o día 13 ata o 22 de agosto, ambos os dous incluídos. Segundo: Publicar a presente resolución no BOP e taboleiro de anuncios da sede electrónica do concello de Melide Ordeno e asino en Melide, martes 9 de agosto de 2022. Asdo: O alcalde / José Manuel Pérez Penas. Do que o secretario actal. da fe. Asdo: O secretario actal. / Jesús Manuel Cea Vázquez.” O que se publica para xeral coñecemento Melide, mércores 10 de agosto de 2022. Asdo: O secretario actal. / Jesús Manuel Cea Vázquez.
16/08/2022 | Administración LocalMunicipal
Mazaricos
Estimado o recurso de reposición.

Estimado o recurso de reposición interposto por Dna. Sonia María González Rodríguez, en nome e representación do Colexio de Educadoras e Educadores Sociais de Galicia, impugnando a Resolución de Alcaldía num.142/2022, con data do 27.07.2022, pola que se aproban as bases que rexerán ou proceso selectivo para a cobertura dás prazas incluídas na oferta de emprego público extraordinaria publicada non BOP da Coruña nº102, de 31 de maio de 2022. En consecuencia modificanse as bases que rexerán ou proceso selectivo para a cobertura das prazas incluídas na oferta de emprego público extraordinaria publicada non BOP da Coruña nº102, de 31 de maio de 2022, nos termos solicitados pola recorrente, quedando a redacción das bases como segue: Mazaricos, 9 de agosto de 2022 O Alcalde Asdo. Juan José Blanco Riveiro
16/08/2022 | Administración LocalMunicipal
Ortigueira
Intervención
Anuncio padrón ocupación vía publica co mercado semanal. Abril/maio/xuño-2022

Por resolución da Alcaldía número 2022-0837 deste Concello, foi aprobado o PADRÓN DE CONTRIBUÍNTES POLA TAXA DE OCUPACIÓN DA VÍA PÚBLICA. MERCADO SEMANAL CORRESPONDENTE AOS MESES DE ABRIL/MAIO/XUÑO-2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos Ortigueira, 04 de agosto do 2022 O Alcalde Juan Vicente Penabad Muras
16/08/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 9 de agosto de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Dumbría (expediente IN408A 2020/179).

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LAT 66 kV de evacuación do P. E. Paxareiras II, no concello de Dumbría (expediente IN408A 2020/179), por resolución desta xefatura territorial, do 11 de maio de 2022, a favor da entidade beneficiaria AV Paxareiras II, SLU, con enderezo en vía Faraday 1-2º, polígono do Tambre, 15890 – Santiago de Compostela. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar os días 3, 4 e 5 de outubro de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Dumbría, deducida da que se someteu a información pública no DOG do 22.12.2021 e no xornal La Voz de Galicia da mesma data, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e posterior levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 9 de agosto de 2022 Isidoro Martínez Arca Xefe Territorial da Coruña
16/08/2022 | Administración LocalMunicipal
Cerceda
Secretaría
Cambio do sistema de actuación do Polígono A da UA3 do SAUI1 do Acevedo

En sesión de Concello-Pleno celebrada o día 28/7/2022, adoptouse entre outros o acordo de cambio do sistema de actuación do Polígono A da UA3 do SAUI1 do Acevedo consistente en aprobar inicialmente a expropiación (arts.117 e ss LSG) comosistema de actuación para o citado polígono. Sométese o expediente a información pública polo prazo dun mes, a contar dende o seguinte ó da súa publicación Boletín Oficial da Provincia e procederase a notificación do acordo individualizadamente ós propietarios afectados (art.285.3 RLSG). Cerceda, 10 de agosto de 2022. O Alcalde-Presidente, Juan Manuel Rodríguez García
16/08/2022 | Administración LocalMunicipal
Narón
Intervención
Edicto aprobación do padrón fiscal das taxas polos servizos prestados nas escolas infantís municipais do mes de agosto de 2022

Por resolución da Alcaldía de data 09/08/2022 resolveuse: PRIMEIRO: Pola necesidade de aprobar, con carácter de urxencia, o padrón fiscal correspondente ás taxas polos servizos prestados nas escolas infantís municipais, do mes de agosto de 2022, e de conformidade co artigo 10 da Lei 40/2015, de 1 de outubro avocar a firma da resolución. SEGUNDO: Aprobar o padrón fiscal correspondente ás taxas polos servizos prestados nas escolas infantís municipais do mes de agosto de 2022, cun total de 4 contribuintes e por importe de 474,01€. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 10 de agosto de 2022 A alcaldesa- presidenta Marián Ferreiro Díaz
16/08/2022 | Administración LocalMunicipal
Ortigueira
Intervención
Anuncio padrón SAF mes xullo 2022 e período de cobranza

Por Resolución da Alcaldía número 2022-0870 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE XULLO DO 2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos Ortigueira, 09 de agosto do 2022 O Alcalde Juan Vicente Penabad Muras
01/08/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pagamento de prezo xusto fixado polo Xurado de Expropiación de Galicia por expropiación para a execución da obra Variante de Aradas en Santiago de Compostela (clave AC/10/020.01)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XURADO dos bens e dereitos afectados pola obra VARIANTE DE ARADAS EN SANTIAGO DE COMPOSTELA (clave AC/10/020.01), no concello de SANTIAGO que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 14 de xullo de 2022 Felipe de la Vega Gándaras Xefe do Servizo Provincial
01/08/2022 | Administración LocalMunicipal
Ames
Exposición pública conta xeral exercicio 2021

A conta xeral correspondente ao exercicio económico 2021 foi ditaminada favorablemente pola Comisión informativa permanente de Economía e Facenda e especial de Contas en sesión celebrada o día 27 de xullo de 2022. En cumprimento do establecido no texto refundido da Lei reguladora de facendas locais, sométese a exposición pública a referida conta por prazo de quince días hábiles, durante os cales, os interesados poderán presentar as reclamacións, reparos ou observacións que consideren oportunas. Ames, 29 de xullo de 2022 O alcalde, José Blas García Piñeiro
01/08/2022 | Administración LocalMunicipal
Laxe
Exposición pública Conta Xeral 2021

Formulada e rendida a Conta Xeral do Orzamento deste Concello correspondente ao exercicio económico 2021, e informada pola Comisión Especial de Contas, exponse ao público durante 15 días hábiles, contados desde o seguinte ao da publicación deste anuncio no Boletín Oficial da Provincia, ao obxecto de que os interesados poidan examinala e formular por escrito, durante este prazo de exposición, as reclamacións e observacións que estimen oportunas. Laxe, a 26 de xullo de 2022 O alcalde-presidente José Luis Pérez Añón
01/08/2022 | Administración LocalMunicipal
Boiro
Padrón SAF xuño 2022

A Xunta de Goberno Local en sesión celebrada o 20 de xullo de 2022 aprobou o Padrón Fiscal correspondente o mes de XUÑO de 2022, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. En dito prazo os interesados poderán examinar os padróns. Unha vez transcorrido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 29 de xullo de 2022. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 21 de xullo de 2022 O Alcalde-Presidente, José Ramón Romero García DOCUMENTO ASINADO DIXITALMENTE Á MARXE
01/08/2022 | Administración LocalMancomunidades
Mancomunidade de Concellos da Comarca de Ferrol
Exposición pública da conta xeral da Mancomunidade de Concellos da Comarca de Ferrol correspondente ao exercicio 2021

A Conta Xeral desta Mancomunidade correspondente ao exercicio 2021 foi ditaminada favorablemente pola Comisión Especial de Contas na sesión de data 11/07/2022. De conformidade co disposto no artigo 212.3 do Texto refundido da Lei reguladora das facendas locais, aprobado por Real decreto lexislativo 2/2004, de 5 de marzo, exponse ao público nas oficinas da Intervención da Mancomunidade por espazo de 15 días hábiles durante os cales os interesados poderán presentar reclamacións, reparos ou observacións. Á súa vez, estará a disposición das persoas interesadas na sede electrónica desta Mancomunidade www.comarcaferrolterra.es (Apartado “Taboleiro de anuncios”) Ferrol, 27 de xullo de 2022 O Presidente da Mancomunidade Ángel Manuel Mato Escalona
01/08/2022 | Administración LocalMunicipal
Aranga
Secretaría - Intervención
Aprobación inicial do Proxecto de urbanización do sector I4 en A Posta

Aprobado inicialmente o Proxecto de Urbanización do Sector Industrial I-4, Industria do metal, no lugar de A Posta, promovido por P. C. G. e J. C. G., sométese a información pública polo prazo dun mes, a efectos de presentación das alegacións que se estime pertinentes. A documentación poderá ser examinada nas oficinas municipais ou no Taboleiro de edictos da sede electrónica de Aranga. Aranga, 22 de xullo de 2022 O alcalde Asdo: Alberto Platas Álvarez
01/08/2022 | Administración LocalMunicipal
Oroso
Aprobación de prezo público e normas de xestión para o campamento xuvenil Complexo turístico deportivo O Corgo

Pola presente faise saber que a Xunta de Goberno Local en data 07/07/2022 adoptou o seguinte acordo: 1. Os interesados neste servicio deberán presentar a correspondente solicitude no período indicado por resolución de alcaldía do que darase conta mediante a oportuna publicidade. Xunto con esta solicitude de participación presentarase a documentación que se indique dende o departamento de cultura.2. Terán preferencia no acceso os empadroados no Concello de Oroso.3. Aprobarase por Resolución de Alcaldía a relación de admitidos e excluídos, incluíndo as tarifas aplicables a pagar. A admisión ao campamento farase mediante sorteo público. Crearase unha lista de espera para cubrir posibles vacantes. Tal resolución será publicada no taboleiro de anuncios do Concello, así coma na páxina web. O pagamento realizarase nos 5 días naturales posteriores ao sorteo.4. Serán obrigados ao pago os pais ou titores legais dos menores asistentes ao campamento, mediante autoliquidación nos impresos habilitados ao efecto pola administración municipal na súa páxina web e deberán realiza-lo ingreso na entidade bancaria autorizada, o que se deberá acreditar unha vez realizado o sorteo ou no momento de confirmación da praza. Non se tramitará esta ata que quede acreditado o pago íntegro do prezo público.5. Nace a obriga de pago dende que se inicie a realización da actividade, se ben esixese o seu depósito previo de conformidade co exposoto no párrafo anterior.6. O desistimento ou falta de asistencia dos usuarios ao servizo non suporá redución nin exención da obriga de pagamento mentres non se formalice a baixa correspondente por escrito ante o rexistro municipal e sempre que se fixera antes de empezar a actividade e mediante presentación da xustificación que proceda.” Oroso, 27 de xullo de 2022 A alcaldesa en funcións Vera Maria Chraibi Gabagles
01/08/2022 | Administración LocalMunicipal
Tordoia
Aprobación do padrón fiscal das taxas polo servizo de abastecemento de auga, saneamento e canon de auga

Na Xunta de Goberno Local ordinaria que tivo lugar o 19/07/2022, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e canon da auga correspondente ao segundo trimestre 2022.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.- Establecer o período de cobramento en período voluntario, que abranguerá dende o 04/07/2022 ó 04/09/2022. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5. Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso – administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso – administrativa. Tamén se poderá interpor calquera outro recurso que se estime conveniente. Tordoia, 26 de xullo de 2022 O alcalde, D. Eduardo Antonio Pereiro Liñares
01/08/2022 | Administración LocalMunicipal
Carballo
Aprobación definitiva expediente de modificación orzamentaria. Suplemento de crédito número 1/2022 e Crédito extraordinario 01/2021

De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobado o expediente de modificación orzamentaria, suplemento de crédito número 1/2022 e crédito extraordinario 1/2022, unha vez aprobado inicialmente polo Pleno en sesión celebrada o día 27 de xuño de 2022, publicado no boletín oficial da provincia núm.124 de data 1 de xullo de 2022, e transcorrido o prazo de quince días hábiles sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado expediente de modificación orzamentaria, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Carballo, 26 de xullo de 2022 O Alcalde Evencio Ferrero Rodríguez
01/08/2022 | Administración LocalMunicipal
Outes
Anuncio delegación Alcaldía - vacacións

Por medio do Decreto 2022-0364, o Alcalde de Outes, D. Hai Marius Florentin Satorras Milasan, delega na 1º Tenente Alcaldesa, Dª Alba Quintela Vilariño, a totalidade das competencias e atribucións da Alcaldía, dende o día 1 de agosto ao 15 de agosto de 2022, ámbolos dous incluídos. Outes, 27 de xullo de 2022 O Alcalde, D. Manuel González López.
01/08/2022 | Administración LocalMunicipal
Laxe
Aprobación definitiva ordenanza fiscal reguladora do Imposto sobre incremento de bens de natureza urbana

Aprobación definitiva da derrogación da Ordenanza fiscal nº 18 reguladora do imposto municipal sobre o incremento de Valor de Terrenos de Natureza Urbana. Na sesión ordinaria do Pleno da Corporación celebrada en data 26 de maio de 2022 procedeuse á aprobación inicial da derrogación da Ordenanza fiscal nº 18 reguladora do imposto municipal sobre o incremento de Valor de Terrenos de Natureza Urbana do Concello de Laxe. Sometido a información pública, no Boletín Oficial da Provincia da Coruña nº 105, de data 3 de xuño de 2022, polo prazo de trinta días hábiles sen terse presentado alegacións á mesma, elévase automáticamente a definitivo o acordo inicial. Contra a aprobación definitiva poderá interpoñer recurso contencioso-administrativo nos termos establecidos na Lei 29/1998, do 13 de xuño, Reguladora da Xurisdición Contencioso-Administrativa. Laxe 26 de xullo de 2022 O alcalde José Luis Pérez Añón
01/08/2022 | Administración LocalMunicipal
Cerdido
Conta Xeral 2021

Formulada e rendida a Conta Xeral deste Concello correspondente ao exercicio de 2021 e informada favorablemente pola Comisión Especial de Contas, integrada polas contas e estados a que fai referencia o artigo 209 do Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais, de acordo co artigo 212.3 do devandito R. D. L.2/2004, exponse polo prazo de quince (15) días durante os cales os interesados poderán examinala e presentar reclamacións, reparos ou observacións. Examinados estos pola Comisión Especial e practicadas por esta cantas comprobacións estime necesarias emitirá novo informe. Cerdido, a 26 de xullo de 2022. O Alcalde, Asdo. Benigno Galego Castro.
01/08/2022 | Administración LocalMunicipal
Rianxo
Secretaría
Anuncio decreto delegación Alcaldía

En data 27.07.2022, dítase a resolución de Alcaldía núm 591/2022 que a continuación se transcribe: Por ter que ausentarme da Alcaldía dende o 28 de xullo a 12 de agosto de 2022 ambos inclusive, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, DISPOÑO: Delegar as funcións da Alcaldía durante o citado período na 1ª Tenente de alcalde, Dona María del Carmen Figueira Ares. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. Notificar o presente Decreto ao interesado, procedéndose a súa publicación no taboleiro de editos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Rianxo, mércores 27 de xullo de 2022 Asinado electronicamente, O alcalde, Adolfo Muíños Sánchez
01/08/2022 | Administración LocalMunicipal
A Capela
Aprobación inicial do expediente de modificación de créditos n.º 7/2022

Aprobado inicialmente o expediente de suplemento de crédito e crédito extraordinario financiado con cargo a novos ingresos e ao remanente líquido de tesouraría, por Acordo do Pleno adoptado na sesión extraordinaria de data 29 de xullo de 2022, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://concellodacapela.sedelectronica. gal). Se transcorrido o devandito prazo non se presentaron alegacións, considerarase aprobado definitivamente o mencionado acordo. A Capela, 29 de xullo de 2022 O alcalde Manuel Meizoso López
29/08/2022 | Administración LocalMunicipal
Oza-Cesuras
Anuncio de exposición pública do expediente da conta xeral do exercizo 2021

Formulada e rendida a Conta Xeral desta Entidade correspondente ao exercicio de 2021, integrada polas Contas a que fai referencia o artigo 209 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, e informada pola Comisión Especial de Contas, expónse ao público cos documentos que a xustifican, na Secretaría deste Concello, polo prazo de quince días hábiles, contados a partir do seguinte ao da inserción do presente anuncio no Boletín Oficial da Provincia, ao obxecto de que os interesados poidan examinala e presenta-las reclamacións, reparos ou observacións que estimen pertinentes, durante dito prazo de exposición, de conformidade co disposto no artigo 212.3 do citado Texto Legal e demais disposicións concordantes vixentes. Oza-Cesuras, 26 de agosto de 2022 O ALCALDE, Asdo.-José Pablo González Cacheiro.
29/08/2022 | Administración LocalMunicipal
San Sadurniño
Establecemento dunha tasa pública para a participación de persoas e empresas productoras ou expositoras na XIII Feira Rural de San Sadurniño.

A Xunta de Goberno local deste Concello, na sesión celebrada o día 11 de agosto de 2022, acordou, en cumprimento do previsto na Ordenanza fiscal n.º19, xeral de prezos públicos, o establecemento dunha tasa para a participación de persoas e empresas productoras ou expositoras na XIII Feira Rural de San Sadurniño. As tasas son as seguintes: O que se fai público en cumprimento do indicado no artigo 3.º da referida Ordenanza fiscal. O Concello procederá ao cobramento da tasa para participar na XIII Feira Rural de forma anticipada, por ingreso directo na Tesourería Municipal ou por transferencia bancaria. San Sadurniño, 20 de agosto de 2022. O alcalde Secundino García Casal
29/08/2022 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre A. N. N. e F. R. R. o día 20.08.2022, ás 12.00 horas

Por resolución ditada en data 17 de agosto de 2022, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Karen Susan Josefina Concepcion Abdalahi Mesa, para a celebración do matrimonio civil entre Dona DORKA NAGORE BRAVO FERRER AZLOR e Don RINAT CRISTIAN DANUT GALERA CAMPUES o vindeiro sábado, día 20 de agosto de 2022, ás 12.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 18 de agosto de 2022 A alcaldesa en funcións María Guadalupe Pombo Carril
29/08/2022 | Administración LocalMunicipal
Boqueixón
Expediente 2022/X999/000026. Mutación demanial dun tramo do camiño público número 1140 do inventario de camiños públicos do concello de Boqueixón

RESOLUCIÓN: PRIMEIRO. Considerar definitivamente alterada a cualificación xurídica do treito n.º 2, do camiño n.º 1140, realizando unha mutación demanial de camiño público a senda peonil, tal e como se acordou na Sesión Plenaria realizada o día 22/06/2022, e despois de que non se presentaran alegacións no período dun mes, durante o que o expediente estivo en exposición pública, e que rematou o 02 de agosto de 2022. SEGUNDO. Notificar esta Resolución ó interesado para o seu coñecemento e efectos. TERCEIRO. Dar conta desta Resolución no vindeiro Pleno que se realice. Boqueixón, 24 de agosto de 2022. O alcalde Manuel Fernández Munín
29/08/2022 | Administración LocalMunicipal
Porto do Son
Aprobación Padrón Fiscal CDM agosto 2022

A Concelleira Delegada do Concello de Porto do Son ditou resolución núm.735/2022 o 12.07.2022, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de agosto de 2022, resolvendo: Primeiro.- Aprobar os recibos en concepto de taxa pola prestación de servizos do Complexo Deportivo da Piscina ­Municipal de Porto do Son durante o período correspondente ó mes de agosto de 2022, que comeza co abonado con código número 2 e termina co abonado con código número 2.466 totalizando 360 abonos por importe de 9.207,10 €. Segundo.- Aprobar os recibos do mes de agosto de 2022 en concepto de matrícula, totalizando 4 altas, por importe de 119,60 €; xa incluídos no importe anterior. Terceiro.- Aprobar os gastos de xestión (comisións) do Padrón de agosto de 2022, totalizando un total de 360 abonos, por importe de 17,42 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais. Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 22 de agosto de 2022 A Concelleira Delegada Mª José Maneiro Quintáns
29/08/2022 | Administración LocalMunicipal
Laxe
Aprobación definitva orzamento municipal 2022

Elevado a definitivo o acordo do Pleno da Corporación, adoptado en sesión celebrada o día 20 de xullo de 2022, de aprobación inicial do expediente do Orzamento Xeral do Concello de Laxe para o exercicio 20221, e en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. Capítulos Denominación Euros A) Operacións correntes Capítulos Denominación Euros Na devandita sesión, tamén se acordou aprobar as bases de execución e o cadro de persoal que se reproduce a continuación: * Ocupada por persoal laboral indefinido non fixo por sentenza xudicial nº 17 / 2020 de data 17 de xaneiro de 2020 do Xulgado do Social nº 5 de A Coruña. Na presente relación non se inclúen os costes salariais do persoal laboral temporal a incluír no orzamento mediante modificación presupostaria. Laxe, a 24 de agosto de 2022. O alcalde José Luis Pérez Añón
29/08/2022 | Administración LocalMunicipal
Arteixo
Persoal
Listaxe provisional-definitiva capataz/a recollida e transporte residuos solidos urbanos

ANUNCIO: APROBACIÓN LISTAXE PROVISIONAL-DEFINITIVA DE ADMITIDOS/AS E EXCLUÍDOS/AS NO PROCESO DE SELECCIÓN DE UNHA PRAZA DE CAPATAZ/A DE RECOLLIDA E TRANSPORTE DE RESIDUOS SÓLIDOS URBANOS (RSU) DO CONCELLO DE ARTEIXO Por Decreto de Alcaldía nº 2854/2022 de data vinte e tres de agosto de dous mil vinte e dous, apróbase a listaxe provisional de admitidos/as e excluídos/as ao proceso selectivo para a cobertura en propiedade de unha praza de capataz/a de recollida e transporte de residuos sólidos urbanos (RSU) do Concello de Arteixo, correspondentes á OEP 2019, polo procedemento de concurso-oposición. De conformidade coa base 4ª da convocatoria, a listaxe provisional elévase a definitiva. Así mesmo, queda aprobada a designación dos membros integrantes do Tribunal, de conformidade coa base 6ª da convocatoria, e a determinación do lugar, hora e data de inicio do proceso selectivo.1. EL HAFYDY, ISABEL PIEDAD MATARRUBIA 2. LEARRETA GUERIN, NIEVES CRISTINA 3. PRADANA ABDELALI, LIDIA RAQUEL 4. SAMOUH FUNALLERAS, ADRIAAN DENIS 5. SAVINA CASTANDER, VELIA JOAQUIN ANDRES 6. ARCHAGA BALEA, VERONICA ISABEL 7. SOWDEN THOVAR, MARINA SOLEDAD NAVEEN 8. VELLOSILLO ARREBA, SULTANA/HA TRIBUNAL DE SELECCIÓN: quedan convocados os membros do tribunal para o día 15 de setembro 2022 ás 9:00 horas no Salón de Plenos do Concello de Arteixo, para constitución do mesmo e inicio do proceso selectivo (preparación primeiro exercicio: exame teórico tipo test).  Presidente: Dª. Marta Mª Porca Vidal, xefa de área de urbanismo e medio ambiente do Concello de Arteixo (titular) e D. Camilo Jorge Lucas Rafoso Borodin, arquitecto do Concello de Arteixo (suplente)  Secretario: D. José María Vázquez Pita, secretario xeral do Concello de Arteixo (titular) e Dª Belén Zas González, administrativa do Concello de Arteixo (suplente)  Vogais: - D. José Luís Varela Varela, técnico de medio ambiente do Concello de Arteixo (titular) e DªVera Lucia Dearing Bartolessis, administrativa do Concello de Arteixo (suplente) - D. Ramón Álvarez Calvete, capataz de medio ambiente do Concello de Arteixo (titular) e D. Hector Leonardo Ariciu Viela, coordinador técnico de deportes do Concello de Arteixo (suplente) - Roberto Marcos Oyana Corradini, profesora de organización e proxectos de fabricación mecánica do IES Fernando Blanco (titular) e Ulises Plumed El Yesfi, orientadora laboral do Concello de Arteixo (suplente) Convocatoria do lugar, hora e data para a realización do 1º exercicio (exame teórico tipo test): Convocar aos/as aspirantes admitidos/as, en chamamento único, para a realización do primeiro exercicio da Fase de oposición, exame teórico, o día 15 de setembro de 2022 ás 12:30 horas no Salón de Plenos do Concello de Arteixo. Arteixo, a 23 de agosto de 2022 Asinado: Carlos Calvelo Martínez, Alcalde-Presidente
29/08/2022 | Administración LocalMunicipal
Betanzos
Modificación das ordenanzas fiscais ordenanza fiscal nº 2,4,5, 9, 10 11, 12, 15, 2, e 35, así como do prezo público nº 2. Autoliquidación

EXPEDIENTE: 2022/G016/000004 O Pleno da Corporación, en Sesión Ordinaria do martes 26 de xullo de 2022, acordou aprobar inicialmente a modificación das seguintes ordenanzas fiscais: Ordenanza fiscal Nº 4: reguladora da taxa polo outorgamento de licenzas de apertura de establecementos. Ordenanza fiscal Nº 5: reguladora da taxa polo outorgamento de licenzas de autotaxis e demáis vehículos de alugueiro. Ordenanza fiscal Nº 9: reguladora da taxa por ocupación de terreos de uso público por mesas e cadeiras, tribunas, estrados e outros elementos análogos con finalidade lucrativa. Ordenanza fiscal Nº 10: reguladora da taxa por ocupación de terreos de uso público con quioscos. Ordenanza fiscal Nº 11: reguladora da taxa pola apertura de gabias, prospeccións e calas en terreos de uso público, así como as remexeduras de pavimentos ou beirarruas na vía pública. Ordenanza fiscal Nº 12: reguladora da taxa por ocupación de terreos de uso público local con mercadorías, materias de construcción, refugallos, valos e instalacións análogas. Ordenanza fiscal Nº 15: reguladora da taxa por ocupación de terreos de uso público con postos, barracas, casetas de venda, espectáculos, atraccións ou recreo, así como industrias de rúa e ambulantes. Ordenanza fiscal Nº 32: reguladora da taxa poles servizos asociados a matrimonios civis nas dependencias municipais. Ordenanza fiscal Nº 35: taxa por caixeiros na vía pública. Prezo público nº 2: pola prestación de servizos culturais, publicidade e venda de publicacións. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese o expediente a información pública polo prazo de trinta días a contar desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as alegacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no taboleiro de anuncios da sede electrónica deste concello: https://sede.betanzos. gal Se transcorrido devandito prazo non se presentaron alegacións, considerarase aprobado definitivamente devandito acordo. Betanzos, 24 de agosto de 2022 A alcaldesa María Barral Varela